Ved sidste års DM i Skills blev det til syv nordjyske vindere. Det tal har dette års nordjyske deltagere ved konkurrencen i Herning dog langt overgået - her er det nemlig blevet til ikke mindre end 12 førstepræmier til nordjyske elever og lærlinge. I alt blev der kåret vindere i 42 kategorier ved en stor afslutningsceremoni lørdag eftermiddag, hvor ingen ringere end statsminister Lars Løkke Rasmussen stod for præmieoverrækkelserne. Og her kunne altså 12 nordjyske vindere få et statsministerhåndtryk med på vejen. De nordjyske vindere blev: Autolakerer: Stefan Fjellerad, Hjørring (Sundsholmens Autolakering ApS, Nørresundby) College 360. Automatiktekniker: Frederik Damgaard Pedersen, Nørresundby  (Damgaard-Automatik A/S, Aabybro), TECHCOLLEGE. Blomsterdekoratør: Sarah Ydse Prehn Hansen, Sindal (Mimosa Blomster – Vinkrogen, Hirtshals) Handelsfagskolen. Detailhandel: Charlotte Halberg Paulsen og Mille Glerup Christensen, begge fra Aalborg og Aalborg Handelsskole. Flisemurer: Samuel Birk Axelsen, Aalborg (Lund & Staun A/S, Svenstrup J) TECHCOLLEGE. Gourmetslagter: Pernille Løvig Nielsen, Aalborg (Slagteren og kokken i Gistrup) TECHCOLLEGE. Grafisk tekniker: Mads Dyrberg Bundgaard, Aalborg (Polyprint, Hedensted ) TECHCOLLEGE. Karrosseritekniker: Niklas Jensen, Aalborg (Pedersen & Nielsen Aalborg) College 360. Klejnsmed: Svend Borup Christophersen, Mariager (Skanda A/S, Mariager) Tradium. Møbelsnedker: Esben Kellemann Thomsen, Nørresundby (Brdr. Poulsen, Pandrup) EUC Nord. Receptionist: Nicoline Rohmann Håkansson, Aalborg (Comwell Aarhus) TECHCOLLEGE. Smørrebrød og catering: Anna Schomburg Hansen, Aalborg (Slagteren og kokken i Gistrup) TECHCOLLEGE.
Ud af 42 konkurrencekategorier ved dette års DM i Skills har unge nordjyske talenter vundet i 12.